HOLTODIGLAN

Ádámot és Évát

Kibaszták a jóból

Mert a rosseb némber

Zabált az almából

Herónak és Leandrosznak

Sincsen édes vége

Az úszóbajnok sós vízbe hal

Papnője meg érte

Trisztánnak és Izoldának

Bájital a veszte

Kivont karddal védelmező

Hős lovagi eszme

Rómeó és Júlia

A legismertebb példa

Hogy csináljunk tandemugrást

A Rám-szakadékba

A nagy páros Bonnie és Clyde

Pisztoly meg a tokja

Ámor nyila gellert kapott

Golyó az agyukba

ref.:

Sírig tartó szerelem

A gyűrűmet hordod

Fültől-fülig borotvával

Elvágom a torkod

Alabástrom nyakadon

Pántlika a véred

Ásó, kapa nagyharang

Búcsúztasson téged